2022 12 13
LT
Europos Sąjungos oficialusis leidinys
L 319/55
(4)
Phytophthora ramorum (ES išskirti izoliatai) Werres, De Cock & Man in ’t Veld buvo įtrauktas į Įgyvendinimo reglamento (ES) 2019/2072 IV priedo D ir J dalių sąrašus kaip atitinkamai dekoratyvinių augalų dauginamojoje medžiagoje ir vaisinių augalų dauginamojoje medžiagoje ir sodininkystei skirtuose vaisiniuose augaluose aptinkamas kenkėjas, nes jis atitinka reikalavimus, kad būtų įtrauktas į sąrašą kaip reguliuojamas nekarantininis kenkėjas.
Todėl tikslinga tą kenkėją įtraukti į Direktyvos 93/49/EEB priedą ir Įgyvendinimo direktyvos 2014/98/ES II priedą;
(5)
į Įgyvendinimo direktyvą 2014/98/ES taip pat būtina įtraukti priemones, skirtas kovai su Phytophthora ramorum (ES išskirtais izoliatais) Werres, De Cock & Man in ’t Veld ant tam tikrų sodinti skirtų augalų, kurie naudojami kaip vaisinių augalų dauginamoji medžiaga ir sodininkystei skirti vaisiniai augalai;
(6)
Candidatus Phytoplasma australiense Davis et al. yra įtrauktas į Įgyvendinimo reglamento (ES) 2019/2072 II priedo sąrašą kaip Sąjungos karantininis kenkėjas ir jis buvo išbrauktas iš to reglamento IV priede pateikto reguliuojamų nekarantininių kenkėjų sąrašo.
Todėl tas kenkėjas taip pat turėtų būti išbrauktas iš Įgyvendinimo direktyvos 2014/98/ES I priede pateikto reguliuojamų nekarantininių kenkėjų sąrašo ir iš tos direktyvos IV priedo, kiek tai susiję su Fragaria L. genties vaisinių augalų dauginamąja medžiaga ir sodininkystei skirtais vaisiniais augalais;
(7)
Įgyvendinimo direktyvoje 2014/98/ES nustatytas reikalavimas, kad per apžiūrą patalpose, laukuose ir siuntose turi būti nustatyta, kad superelitinė, elitinė, sertifikuota ir Conformitas Agraria Communitatis (CAC) medžiaga neturi tos direktyvos I ir II prieduose išvardytų reguliuojamų nekarantininių kenkėjų ir kad laikomasi IV priede nustatytų reikalavimų, atsižvelgiant į atitinkamą gentį ar rūšį;
(8)
siekiant užtikrinti nuostatų dėl teritorijų, kurios pripažintos neužkrėstomis kenkėjais, suderinamumą su Įgyvendinimo reglamentu (ES) 2019/2072, į Įgyvendinimo direktyvą 2014/98/ES taip pat turėtų būti įtraukta išimtis netaikyti reikalavimo vykdyti superelitinės, elitinės, sertifikuotos ir CAC medžiagos apžiūrą, imti jos mėginius ir atlikti jos tyrimus;
(9)
Komisijos įgyvendinimo sprendimu (ES) 2017/925 (7) tam tikroms valstybėms narėms suteikiamas laikinas leidimas sertifikuoti superelitinę medžiagą, kuri priklauso tam tikroms vaisinių augalų rūšims ir yra auginama atvirame lauke neužtikrinus apsaugos nuo vabzdžių.
Šiuo atžvilgiu Prancūzijai suteiktas leidimas nustojo galioti 2018 m. gruodžio 31 d.
Todėl Įgyvendinimo direktyvos 2014/98/ES IV priedo 4 skirsnio dalis „Gamybos vietai, auginimo (gamybos) vietovei arba zonai keliami reikalavimai“, susijusi su Cydonia oblonga Mill.
superelitine medžiaga, turėtų būti išbraukta, kad atspindėtų to leidimo galiojimo pabaigą;
(10)
nuo tada, kai buvo priimta Įgyvendinimo direktyva 2014/98/ES, valstybių narių patirtis parodė, kad priemonės, skirtos kovai su Candidatus Phytoplasma pyri Seemüller & Schneider, pagal kurias uždraudžiama prekiauti visu vaisinių augalų dauginamosios medžiagos ir vaisinių augalų siuntų turiniu, gavimo vietoje nustačius, kad dauginamoji medžiaga ir vaisiniai augalai turi užkrėtimo požymių, yra neproporcingos atsižvelgiant į atitinkamą fitosanitarinę riziką.
Įgyvendinimo direktyva 2014/98/ES turėtų būti iš dalies pakeista siekiant užtikrinti suderinamumą su Įgyvendinimo reglamente (ES) 2019/2072 pateiktomis peržiūrėtomis rizikos valdymo priemonėmis, skirtomis kovai su Candidatus Phytoplasma pyri Seemüller & Schneider.
Bet kokia užkrėtimo požymių turinti dauginamoji medžiaga ir vaisiniai augalai turėtų būti nedelsiant pašalinti ir sunaikinti;
(11)
pagal Įgyvendinimo direktyvos 2014/98/ES 32 straipsnį valstybės narės gali iki 2022 m. gruodžio 31 d. leisti savo teritorijoje prekiauti dauginamąja medžiaga ir vaisiniais augalais, išaugintais iš superelitinių, elitinių ir sertifikuotų motininių augalų arba iš CAC medžiagos, egzistavusių prieš 2017 m. sausio 1 d., net jei ta medžiaga ar tie vaisiniai augalai neatitinka tos įgyvendinimo direktyvos reikalavimų.
Valstybių narių patirtis įgyvendinant teisės aktus parodė, kad Sąjungos dauginamosios medžiagos ir vaisinių augalų sertifikavimo sistema neapima sėklų ir sėjinukų sertifikavimo.
Todėl dabartinės pereinamojo laikotarpio priemonės turėtų būti toliau taikomos tik sėklų gavimui ir sėjinukų auginimui, nes reikia laiko šias medžiagas pritaikyti prie tos direktyvos reikalavimų.
Siekiant išvengti prekybos tomis medžiagomis sutrikimų, ta data turėtų būti pratęsta iki 2029 m. gruodžio 31 d.;
(7) 2017 m. gegužės 29 d.
Komisijos įgyvendinimo sprendimas (ES) 2017/925, kuriuo tam tikroms valstybėms narėms suteikiama laikina teisė sertifikuoti tam tikrų rūšių vaisinių augalų, auginamų lauke neužtikrinus apsaugos nuo vabzdžių, superelitinę medžiagą ir panaikinamas Įgyvendinimo sprendimas (ES) 2017/167 (OL L 140, 2017 5 31, p. 7).